b'\n_START_ARTICLE_\nKolaps\n_START_PARAGRAPH_\nKolaps je nenadna in v\xc4\x8dasih tudi nepri\xc4\x8dakovana izguba posturalnega tonusa (postane \xc5\xa1ibek), ki ga v\xc4\x8dasih (kar pa ni nujno) spremlja tudi izguba zavesti._NEWLINE_\xc4\x8ce pride tudi do izgube zavesti, se za stanje uporabi izraz sinkopa. Glavni vzroki so lahko sr\xc4\x8dni (na primer nepravilen sr\xc4\x8dni utrip, nizek krvni tlak), lahko je kriv epilepti\xc4\x8dni napad ali pa je vzrok psiholo\xc5\xa1ki. Glavno orodje pri dolo\xc4\x8danju vzroka je skrbna anamneza o dogodkih pred, med in po kolapsu, in sicer tako od pacienta, kakor tudi od morebitnih pri\xc4\x8d. Druge preiskave se lahko izvede za nadaljnjo potrditev diagnoze, vendar niso vedno uspe\xc5\xa1ne oziroma ne dajo dovolj podatkov.'